Čo je rozšírenie použitia kľúča?
Rozšírenie použitia kľúča (KUE) definuje, ako môže byť použitý certifikát. Môžete použiť rozšírenie použitia kľúča na obmedzenie, ktoré operácie môže vykonať verejný kľúč v certifikáte. Napríklad môžete vytvoriť certifikát na podpisovanie emailov, ale nie na ich šifrovanie. Certifikát použitia rozšíreného kľúča (EKU) je podobný KUE, ale definuje certifikát za podmienok účelu (napríklad na podpísanie odoziev OCSP, identifikáciu klienta SSL atď.). EKU je novšie a rozšírenejšie, než KUE, takže sa často považuje za mechanizmus obmedzenia použitia. Neskôr môžete v tomto asistentovi konfigurovať rozšírenie použitia rozšíreného kľúča.

Môžete použiť tieto rozšírenia použitia kľúča:

Podpis: Túto možnosť vyberte, ak sa používa verejný kľúč certifikátu s mechanizmom digitálneho podpisu na podporu iných služieb, než je podpis certifikátu.

Nepopierateľnosť: Túto možnosť vyberte, ak sa na osvedčenie digitálnych podpisov používa verejný kľúč certifikátov, ktoré sa používajú na poskytnutie služby nepopierateľnosti, ktorá chráni proti chybnému odmietnutiu niektorých činností. Nepopieratelnosť zabezpečuje, že sporná strana nemôže odmietnuť alebo vyvrátiť platnosť príkazu alebo zmluvy. 

Zašifrovanie kľúča: Túto možnosť vyberte, ak sa verejný kľúč certifikátu používa na zašifrovanie kľúča pre ľubovoľný účel. Zašifrovanie kľúča sa používa pre prenos a zbalenie kľúča (alebo správu kľúča).

Zašifrovanie dát: Túto možnosť vyberte, ak sa verejný kľúč certifikátu používa na zašifrovanie iných dát používateľa, než sú šifrovacie kľúče.

Potvrdenie kľúča: Túto možnosť vyberte, ak sa verejný kľúč certifikátu používa pre potvrdenie kľúča. Protokol potvrdenia kľúča (tiež známy ako protokol výmeny kľúča) sa používa, ak dve strany súhlasia s kľúčom používaným v šifrovacom systéme s tajným kľúčom, kde sa kľúče voľne a bezpečne zdieľajú cez nebezpečné médium. (Napríklad, ak sa pre manažment kľúča používajú kľúče, je nastavené toto rozšírenie.)

Podpis certifikátu: Túto možnosť vyberte, ak sa pre overenie podpisu na certifikátoch s verejným kľúčom používa verejný kľúč certifikátu. Certifikáty s týmto rozšírením sú certifikáty certifikačnej autority (CA).  Ak je toto rozšírenie priradené k certifikátu, musí sa tiež nastaviť Použitie tohto certifikátu ako certifikačnej autority v rozšírení základných obmedzení (BCE). BCE sa zobrazí neskôr v tomto asistentovi.

CRL Podpis: Túto možnosť vyberte, ak sa pre overenie podpisu na odvolacom zozname certifikátu (CRL) používa verejný kľúč certifikátu.

Len zašifrovať: Túto možnosť vyberte, ak je tiež nastavené potvrdenie kľúča.  To naznačuje, že verejný kľúč certifikátu môže byť použitý pre zašifrovanie dát pri vykonávaní potvrdenia kľúča.

Len dešifrovať:  Túto možnosť vyberte, ak je tiež nastavené potvrdenie kľúča. To naznačuje, že verejný kľúč certifikátu môže byť použitý pre dešifrovanie dát pri vykonávaní potvrdenia kľúča.

Čo znamená Toto rozšírenie je kritické?
To je tiež známe ako ukazovateľ kritickosti. Je to príznak, ktorý informuje softvér, ktorý používa certifikát, či je bezpečné ignorovať rozšírenie použitia kľúča, ak ho nerozpozná. Certifikát bude odmietnutý, ak softvér nerozpozná kritické rozšírenie.